|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** | **Nr. GND/2024/737** |
|  | **(protokols Nr.21; 53.p)** |

**Par Gulbenes novada pašvaldības domes 2024.gada 28.novembra saistošo noteikumu**

**Nr.23 “Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam”” izdošanu**

Izskatot sagatavotos Gulbenes novada pašvaldības domes 2024.gada 28.novembra saistošos noteikumus Nr.23 “Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam””, pamatojoties uz Pašvaldību likuma 10.panta pirmās daļas 1.punktu, kas nosaka, ka tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un 48.pantu, kas nosaka, ka saistošo noteikumu par pašvaldības budžetu izstrādi regulē likums “Par pašvaldību budžetiem” un finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDOT Gulbenes novada pašvaldības domes 2024.gada 28.novembra saistošos noteikumus Nr.23 “Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam””, saskaņā ar pielikumiem.
2. Gulbenes novada pašvaldības domes 2024.gada 28.novembra saistošos noteikumus Nr.23 “Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam”” publicēt pašvaldības mājaslapā internetā.
3. Gulbenes novada pašvaldības domes 2024.gada 28.novembra saistošos noteikumus Nr. 23 “Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam”” triju dienu laikā nosūtīt Vides aizsardzības un reģionālās attīstības ministrijai zināšanai.
4. Saistošie noteikumi stājas spēkā nākošajā dienā pēc to parakstīšanas un tie ir brīvi pieejami Gulbenes novada Centrālās pārvaldes ēkā Ābeļu ielā 2, Gulbenē, Gulbenes novadā.

Gulbenes novada pašvaldības domes priekšsēdētājs A. Caunītis

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

|  |  |
| --- | --- |
| **2024.gada 28.novembrī** | **Saistošie noteikumi Nr. 23** |
|  | **(protokols Nr.21; 53.p.)** |

**Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam”**

Izdoti saskaņā ar Pašvaldību likuma 10.panta pirmās daļas 1.punktu, 48.pantu un likuma “Par pašvaldību budžetiem” 16. un 17.pantiem

1. Izdarīt Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam” šādus grozījumus.
2. Apstiprināt pašvaldības pamatbudžetu 2024. gadam šādā apmērā (1.pielikums):
   1. kārtējā gada ieņēmumi 40 670 230 *euro*,
   2. kārtējā gada izdevumi 49 129 086 *euro*,
   3. finansēšana 8 458 856 *euro*.
3. Apstiprināt Gulbenes novada pašvaldības pamatbudžeta 2024.gada ieņēmumus, izdevumus un finansēšanu pa struktūrvienībām saskaņa ar 2.pielikumu.
4. Apstiprināt Gulbenes novada pašvaldības grozījumus saistību apmērā saimnieciskajā gadā un turpmākajos gados (aizņēmumus, galvojumus) 2024.gadam 36 330 876 *euro apmērā* (3.pielikums).
5. Gulbenes novada pašvaldības dome lemj par grozījumiem Gulbenes novada pašvaldības 2024. gada budžeta ieņēmumu, izdevumu un finansēšanas apmērā.
6. Gulbenes novada pašvaldība 2024.gadā nodrošina pašvaldības aizņēmumu pamatsummas atmaksu un kredītu procentu samaksu, saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem.
7. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu un, lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.
8. Saistošie noteikumi par pašvaldības budžeta grozījumiem stājas spēkā nākamajā dienā pēc to parakstīšanas, ja tajos nav noteikts cits spēkā stāšanās laiks.
9. Pašvaldības budžeta grozījumiem jābūt publiski pieejamam katrā attiecīgajā pašvaldībā.

Gulbenes novada pašvaldības domes priekšsēdētājs A. Caunītis

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts; dome@gulbene.lv, www.gulbene.lv | |

**Paskaidrojuma raksts**

**Gulbenes novada pašvaldības domes 2024.gada 28.novembra saistošajiem noteikumiem**

**Nr. 23 “Grozījumi Gulbenes novada pašvaldības domes 2024.gada 21.februāra saistošajos noteikumos Nr.1 “Par Gulbenes novada pašvaldības budžetu 2024.gadam””**

Gulbenes novada Centrālās pārvaldes Finanšu nodaļa ir veikusi Gulbenes novada pašvaldības 2024.gada budžeta analīzi - budžeta ieņēmumu, izdevumu un finansēšanas daļā. Ņemot vērā Gulbenes novada pašvaldības domes pieņemtos lēmumus, Gulbenes novada pašvaldības iestāžu un struktūrvienību noslēgtos līgumus, un budžeta izpildes atskaites, preču un pakalpojumu izmaksu svārstības, ir sagatavoti Gulbenes novada pašvaldības 2024.gada budžeta grozījumi.

***Gulbenes novada pašvaldības ieņēmumi***

Gulbenes novada pašvaldības ieņēmumi palielināti par 122 913 *euro*.

| **Ieņēmumi** | **Apstiprināts 26.09.2024. *euro*** | **Grozījumi**  **(+/-), *euro*** | **Precizēts 2024.gadam, *euro*** |
| --- | --- | --- | --- |
| Ienākuma nodokļi | 13 783 024 | 0 | 13 783 024 |
| Īpašuma nodokļi | 1 341 300 | 0 | 1 341 300 |
| Nodokļi par pakalpojumiem un precēm | 190 500 | 0 | 190 500 |
| Ieņēmumi no uzņēmējdarbības un īpašuma | 51 668 | 33 444 | 85 112 |
| Valsts (pašvaldību) nodevas un kancelejas nodevas | 25 969 | 950 | 26 919 |
| Naudas sodi un sankcijas | 7 580 | 132 | 7 712 |
| Pārējie nenodokļu ieņēmumi | 90 290 | 8 100 | 98 390 |
| Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas | 1 320 000 | -8 100 | 1 311 900 |
| No valsts budžeta daļēji finansētu atvasinātu publisku personu un budžeta nefinansētu iestāžu transferti | 4 000 | 17 442 | 21 442 |
| Valsts budžeta transferti | 20 035 217 | -76 887 | 19 958 330 |
| Pašvaldību budžetu transferti | 353 000 | 118 709 | 471 709 |
| Budžeta iestāžu ieņēmumi | 3 344 769 | 29 123 | 3 373 892 |
| **KOPĀ** | **40 547 317** | **122 913** | **40 670 230** |

Būtiskākie ieņēmumu grozījumi:

* Par **33 444** *euro* palielināti ieņēmumi no dividendēm, kas saņemtas no SIA “Balvu un Gulbenes slimnīcu apvienība”;
* Par **950** *euro* palielināti valsts (pašvaldību) nodevas un kancelejas nodevas, t.sk. 205 *euro* valsts nodeva par civilstāvokļa aktu reģistrēšanu, grozīšanu un papildināšanu, 745 *euro* pašvaldības nodeva par tirdzniecību publiskās vietās;
* Par **132** *euro* palielināti naudas sodi un sankcijas, naudas sodi, ko uzliek Pašvaldības policija;
* Par **17 442** *euro* palielināti ieņēmumi no valsts budžeta daļēji finansētu atvasinātu publisku personu un budžeta nefinansētu iestāžu trasferti, t.sk. 16 074 *euro* projektam Enerģijas līdzsvars, **1 368** *euro* projektam BioFloat;
* Par **118 709** *euro* palielināti ieņēmumi par pašvaldību saņemtajiem transfertiem no citām pašvaldībām, t.sk., saņemts noslēguma maksājums 41 937 *euro* projektam “Verstis pilnas sajūtam Austrumlatvijā” no Alūksnes novada pašvaldības, plānots 76 772 *euro* ieņēmumu pieaugums no savstarpējiem norēķini par izglītības pakalpojumiem;
* Par **29 123** *euro* palielināti budžeta iestāžu ieņēmumi.

***Gulbenes novada pašvaldības izdevumi***

Gulbenes novada pašvaldības budžeta izdevumu plāns samazināts par **21 471** *euro*. Izdevumi precizēti pa funkcionālajām un ekonomiskajām kategorijām, plānoto izdevumu palielinājums/samazinājums attiecīgi koriģēts izdevumu sadaļā, palielinot/samazinot izdevumu pozīcijas. Budžeta tāmju izpildītāji ir atbildīgi par noteikto normu ievērošanu un, atbilstoši savai kompetencei, nodrošina budžeta izpildi un kontroli, kā arī pašvaldības budžeta līdzekļu efektīvu, lietderīgu un ekonomisku izlietošanu atbilstoši paredzētajiem mērķiem, nepārsniedzot budžetā apstiprināto apropriāciju.

Gulbenes novada pašvaldības 2024.gada budžeta izdevumu grozījumi atbilstoši funkcionālajām kategorijām:

| **Izdevumi** | **Apstiprināts 26.09.2024.**  ***euro*** | **Grozījumi**  **(+/-), *euro*** | **Precizēts 2024.gadam, *euro*** |
| --- | --- | --- | --- |
| Vispārējie valdības dienesti | 3 715 606 | -216 829 | 3 498 777 |
| Sabiedriskā kārtība un drošība | 296 785 | 92 | 296 877 |
| Ekonomiskā darbība | 3 672 973 | -4 161 | 3 668 812 |
| Vides aizsardzība | 178 708 | -1 086 | 177 622 |
| Teritoriju un mājokļu apsaimniekošana | 7 810 863 | 58 206 | 7 869 069 |
| Veselība | 61 990 | 141 | 62 131 |
| Atpūta, kultūra un reliģija | 3 848 869 | 17 966 | 3 866 835 |
| Izglītība | 23 199 771 | 162 657 | 23 362 428 |
| Sociālā aizsardzība | 6 364 992 | -38 457 | 6 326 535 |
| **KOPĀ** | **49 150 557** | **-21 471** | **49 129 086** |

Gulbenes novada pašvaldības 2024.gada budžeta izdevumu grozījumi atbilstoši ekonomiskajām kategorijām

| **Izdevumi** | **Apstiprināts 26.09.2024.**  ***euro*** | **Grozījumi (+/-), *euro*** | **Precizēts 2024.gadam, *euro*** |
| --- | --- | --- | --- |
| Atlīdzība | 24 952 805 | 6 216 | 24 959 021 |
| Preces un pakalpojumi | 10 428 454 | 181 467 | 10 609 921 |
| Subsīdijas un dotācijas | 186 344 | -35 564 | 150 780 |
| Procentu izdevumi | 1 158 559 | -244 392 | 914 167 |
| Pamatkapitāla veidošana | 9 687 886 | -3 502 | 9 684 384 |
| Sociāla rakstura maksājumi un kompensācijas | 1 945 121 | -28 090 | 1 917 031 |
| Tansferti, uzturēšanas izdevumu transferti, pašu resursu maksājumi, starptautiskā sadarbība | 777 388 | 102 394 | 879 782 |
| Kapitālo izdevumu transferti | 14 000 | 0 | 14 000 |
| **KOPĀ** | **49 150 557** | **-21 471** | **49 129 086** |

Būtiskākie izdevumu grozījumi:

* Par **6 216** *euro* palielināti atlīdzības izdevumi – palielinājums saistīts ar nepieciešamību slēgt uzņēmuma līgumus atsevišķu pakalpojumu saņemšanai kultūras jomā;
* Par **35 564** *euro* samazināts subsīdiju un dotāciju apjoms – pēc revidenta ieteikuma pārklasificētas pašvaldības biedru naudas maksas Latvijas Pašvaldību savienībai un Reģionālo attīstības centru un novadu apvienībai uz pakalpojumu ekonomiskas klasifikācijas kodu, līdz ar ko attiecīgi pieauguši izdevumi par pakalpojumiem;
* Par **244 392** *euro* samazināts plānotais aizņēmumu procentu maksājumu apjoms, kas daļēji novirzīts aizņēmuma pamatsummas atmaksai, daļēji preču un pakalpojumu apmaksai. Procentu maksājuma apjoma samazināšana iespējama gan tādēļ, ka nedaudz mazinās aizņēmuma procentu likmes, gan tādēļ, ka šī gada laikā nav izņemti visi sākotnēji plānotie aizņēmumi, kuriem tika rezervēta nauda procentu maksājumu nomaksai;
* Par **28 090** *euro* samazināts sociālā rakstura maksājumu un kompensāciju apjoms – sociālajiem pabalstiem plānotie līdzekļi, kas nebūs nepieciešami tik lielā apjomā, kā gada sākumā prognozēts, novirzīti sociālo aprūpes centru izdevumu par medikamentiem un medicīnas precēm segšanai. Minētajām precēm cenas augušas straujāk, nekā tika plānots, sastādot budžetu;
* Par **102 394** *euro* palielināti plānotie izdevumi transfertiem, uzturēšanas izdevumu transfertiem, pašu resursu maksājumiem, starptautiskajai sadarbībai: 18 785 *euro* projekta "Parki bez robežām" (Parks without borders) un 6 093 *euro* projekta “Parki bez robežām-plašāk” noslēguma maksājumu veikšanai, par 76 772 *euro* palielināti plānotie izdevumi par izglītības savstarpējiem norēķiniem.

***Finansēšana***

Grozījumi veikti arī Gulbenes novada pašvaldības 2024.gada budžeta finansēšanas sadaļā - par **144 384** *euro* palielināts aizņēmuma pamatsummas atmaksas plāns, lai veiktu pamatsummas pirmstermiņa atmaksu.

Gulbenes novada pašvaldības domes priekšsēdētājs A. Caunītis